Méltóságos Széchenyi István grófúr!

Minap hallottam egy megbízható forrásból a kedvenc kávéházamban, hogy negatívan vélekedett kedvenc színi előadásomról, a Bánk bánról. Midőn személyesen érintett az ügy, szükségszerűnek éreztem, hogy kifejezzem véleményem.

Elsősorban azt szeretném kiemelni, hogy habár a mű nem felel meg a ma divatosnak tartott politikai nézetnek, nem jelenti, hogy nem zseniális. A mű mind történelmileg mind kulturális szempontokból fantasztikus, amit az alábbiakban ki is fejtek miért.

A mű szerkezeti feleépítettsége bámulatos. Az lassú, de nem vontatott felvezetés, a szükségszerű csavarok és kifinomult, de egyenes párbeszédek mellett gondolom – de őszintén bevallva inkább csak remélem – semmi kifogása nem lehetett. Ami szemet szúrhatott Önnek, Nagyuram, az a politikai háttere, mely ez időkben elfojtott, de fontos dolgokat fogalmaz meg.

A magyar irodalomban eddig még nem látott témát dolgoz fel Katona József úr darabja, amely már késői Csokonai-Vitéz Mihály ideje alatt hiányzott. Ez a mű oly kecseséggel távolodik el a nyugati, már-már lassan monoton mintától, amely egy új, történelmileg elengedhetetlen korszakot vezet fel. A magyar irodalom történelemében eddig még nem látott dráma is megjelenik. Máshol már sokkal előbb megjelent eme csodálatos ókorban született műfaj újragondolása, de a magyar kultúrából ez valahogy hiányzott. A mai időkben a színházi kultúra pallérozása egyszerűen elengedhetetlen.

A kritikája alapján valószínű, hogy retteg a Habsburgoktól. Ebből kiderül, hogy nézetei elavultak és abszolút nem korhűek, akár csak az Ön által magasztalt dinasztia sem. Olyan időket élünk, ahol nem szabad – vagy lehet – visszahúzódni véleménynyilvánítás terén, mert a kritika és a közös viták azok, amik előre lendítik e társadalmat. A kritika az, ami előkészíti az emberi elméjét egy új, fenségesebb vagy sötétebb időre.

Először bemutatja, hogy már a XIII. század óta él a magyarság német elnyomásban. Még ha ez a függés nem is szilárdult meg csak évszázadokkal később, a kifejlet borzalmas. Én mondom, Uram, ez a kapcsolat egyszer nagyon rosszul fog jönni nekünk. Az országnak erősítenie kell a magyartudatosságot az emberekben, hogy igenis büszkék legyenek arra, hogy egy habár sebzett és gyötrött nép tagjai, még mindig két lábon állunk Európában egy szilárd talajon, amit nem holmi germán népség rakott alánk, hanem magunk küzdöttünk meg érte.

Továbbá érdemes megemlíteni, ahogy Tiborcon keresztül megszólaltatja az elnyomott magyar társadalmi réteget. A jobbágyság már túlrégóta él ily körülmények között, hogy eme modern időkben elhallgattassuk további jogaikat és kéréseiket. Ahogy Bánk bánnal beszél a harmadik szakasz elején egyenesen szívszorító. Hitelesen rávilágít a tényre a darab, hogy a nemesség, mint valami pökhendi parazita élősködik a szegényeken.

Véleményem sziklaszilárd, és ha Maga felháborítónak is tartja a levelet, tudom, hogy igazam van. További szép napot, Grófúr!

Legmélységesebb tisztelettel,

Az Alkotók egyik tagja